**NOTĂ INFORMATIVĂ**

**la proiectul de lege pentru modificarea şi completarea unor acte legislative**

În vederea implementării punctului 32 din Lista Priorităților ale Ministerului Economiei pentru perioada 20 ianuarie – 30 aprilie 2016 „Agenda – 100 zile” care prevede: ”*Elaborarea modificărilor la prevederile Legii nr. 235-XVI din 20.07.2006 cu privire la principiile de bază de reglementare a activității de întreprinzător, în vederea eficientizării procesului și extinderii prevederilor acesteia asupra tuturor inițiativelor cu impact asupra businessului, inclusiv a inițiativelor legislative înaintate de către deputații în Parlament, și dezvoltarea unui mecanism simplificat pentru inițiativele aferente implementării AA/DCFTA*” Ministerul Economiei a elaborat modificări și completări la următoarele acte legislative: - Legea nr.797-XIII din 2 aprilie 1996 pentru adoptarea Regulamentul Parlamentului; - Legea nr.780-XV din 27 decembrie 2001 privind actele legislative; - Legea nr.317-XV din 18 iulie 2003 privind actele normative ale Guvernului și ale altor autorități ale administrației publice centrale și locale; - Legea nr.235-XVI din 20 iulie 2006 cu privire la principiile de bază de reglementare a activității de întreprinzător; - Legea nr.239-XVI din 13 noiembrie 2008 privind transparența în procesul decizional.

Proiectul de lege pentru modificarea și completarea unor acte legislative este conex Planului național de acțiuni pentru implementarea Acordului de Asociere RM-UE în perioada 2014-2016 (PNAAA 2014-2016), aprobat prin Hotărîrea Guvernului nr.808 din 07 octombrie 2014 cu modificările și completările ulterioare, precum și Planului de acțiuni a Guvernului pentru anii 2015-2016.

Proiectul de lege respectiv este elaborat în scopul:

* ajustării legislației naționale în vederea asigurării unui mecanism viabil de transpunere în practică ale angajamentelor Republicii Moldova asumate în cadrul Acordului de Asociere cu Uniunea Europeană, ratificat prin Legea nr.112 din 02 iulie 2014;
* simplificării şi raționalizării reglementărilor şi practicilor în materie de reglementare, cu un accent specific pe schimbul de bune practici privind tehnicile de reglementare, inclusiv principiile UE, așa cum au fost negociate angajamentele asumate prin Acordul de Asociere RM-UE, inclusiv componenta economică – Acordul de constituire a Zonei de Liber Schimb, Aprofundat și Cuprinzător (în continuare AA/DCFTA).

În contextul implementării angajamentelor prevăzute în *Titlul IV, capitolul 10, art. 63, lit. c), AA/DCFTA,* s-a constatat necesitatea sincronizării tuturor etapelor de evaluare ale unui proiect nou elaborat ( de ex. analiza preliminară a impactului şi proiectul propriu-zis, prezentate simultan), precum și identificarea/revizuirea termenilor optimi de elaborare, avizare, aprobare a proiectului.

Totodată, în vederea respectării Agendei de asociere și a termenilor stabiliți în PNAAA 2014-2016, a fost identificată necesitatea includerii în mod prioritar în agenda de lucru a Grupului de lucru pentru reglementarea activității de întreprinzător ale proiectelor de documente ce vin să ajusteze cadrul legal național la acquis-ul comunitar*.*

Așa cum rolul reglementărilor tehnice, standardelor, normelor sanitar-veterinare ca și conținut este cel de modernizare a sectorului de profil conform normelor și rigorilor europene și nu neapărat să disemineze un impact negativ asupra antreprenorilor (mai mult ca atît, Directivele UE au fost supuse evaluărilor de rigoare), prin proiectul respectiv se urmărește ca acele proiecte de acte normative care descriu în esență aceeași metodă de reglementare și acoperă de regulă același scop, să fie examinate fiind însoțite de o analiză a impactului de reglementare comună, sau să fie supuse unei analize simplificate

**Viceprim-ministru,**

**Ministru al economiei Octavian CALMÎC**